

VLADA REPUBLIKE HRVATSKE

Zagreb, 27. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta dogovora o zajedničkom vođenju obrade podataka u pogledu obrade osobnih podataka u kontekstu Informacijskog sustava za odgovorno nabavljanje minerala (ReMIS) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine br. 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_2023. donijela

**ZAKLJUČAK**

1. Prihvaća se Nacrt dogovora o zajedničkom vođenju obrade podataka u pogledu obrade osobnih podataka u kontekstu Informacijskog sustava za odgovorno nabavljanje minerala (ReMIS), u tekstu koji je Vladi Republike Hrvatske dostavilo Ministarstvo vanjskih i europskih poslova, aktom KLASA: 018-05/23-01/5, URBROJ: 521-VIII-02-23-6, od 12. srpnja 2023.

2. Ovlašćuje se mr. sc. Irena Andrassy, izvanredna i opunomoćena veleposlanica Republike Hrvatske u svojstvu stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu, da u ime Republike Hrvatske, potpiše Dogovor iz točke I. ovoga Zaključka.

3. Zadužuje se Ministarstvo vanjskih i europskih poslova za provedbu i koordinaciju aktivnosti iz Dogovora iz točke I. ovoga Zaključka.

KLASA:

URBROJ:

Zagreb, \_\_\_\_\_\_ 2023.

PREDSJEDNIK

mr.sc. Andrej Plenković

**OBRAZLOŽENJE**

Uredba (EU) 2017/821 Europskog parlamenta i Vijeća od 17. svibnja 2017. o utvrđivanju obveze dužne pažnje u lancu opskrbe za uvoznike Unije koji uvoze kositar, tantal i volfram, njihove rude i zlato podrijetlom iz sukobima pogođenih i visokorizičnih područja (dalje u tekstu: Uredba EU 2017/821) uspostavlja mehanizam suradnje između država članica i Komisije u odnosu na uvoz minerala iz sukobom pogođenih i visokorizičnih područja.

U okviru mehanizma za suradnju države članice i Komisija razmjenjuju informacije u vezi uvoza kositra, tantala i volframa i njihovih ruda i zlata, te su dužne poduzeti sve potrebne mjere kako bi se osigurala zaštita obrade osobnih podataka u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (dalje u tekstu: Uredba (EU) 2016/679) i Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka (dalje u tekstu: Uredba EU 2018/1725).

Dogovor o zajedničkom vođenju obrade podataka u pogledu obrade osobnih podataka u kontekstu Informacijskog sustava za odgovorno nabavljanje minerala (ReMIS), vezan uz mehanizam za suradnju u skladu s Uredbom (EU) 2017/821 o utvrđivanju obveze dužne pažnje u lancu opskrbe za uvoznike Unije koji uvoze kositar, tantal i volfram, njihove rude i zlato podrijetlom iz sukobima pogođenih i visokorizičnih područja (dalje u tekstu: Dogovor) predstavlja tehnički sporazum između država članica i Komisije koje djeluju kao zajednički voditelji obrade podataka u vezi s obradom osobnih podataka, te kojim se utvrđuje raspored uloga, odgovornosti i praktičnih elemenata između država članica i Komisije u kontekstu mehanizma za suradnju u skladu s Uredbom (EU) 2017/821.

Slijedom navedenog, predlaže se da Vlada Republike Hrvatske donese Zaključak kojim se prihvaća tekst Dogovora, ovlasti stalnu predstavnicu Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu da, u ime Republike Hrvatske potpiše Dogovor o zajedničkom upravljanju iz točke 1. ovoga Zaključka, te zaduži Ministarstvo vanjskih i europskih poslova za koordinaciju i provedbu aktivnosti iz Dogovora.